ཁའ་འགྲོ་མའི་
ཆོས་ཡིན་པས། བྱིན་བརླབས་དང་ཚོགས་མཆོད་མེད་པར་མི་གནང་གསུངས་
ནས་ཛོ་གིའི་ཕྱག་ཕྱིར་འབྲངས་ནས། གྲོང་ཁྱེར་བྷིན་དྷི་རི་བྱ་བ་རུ། ཚོགས་
མཆོད་ཀྱི་ཆ་རྐྱེན་བླངས་ནས་ཆ་རྐྱེན་ཚང་བ་ཁུགས་ནས་ཞུས་པས། ད་གནང་
གི་གསུང་ནས། བྱིན་བརླབས་དང་ཚོགས་མཆོད་མཛད་དོ། །རས་བུབས་
གཅིག་གི་ལོ་ཙཱ་བའི་མགུལ་ནས་བཏགས་ཏེ། ལུས་ངག་ཡིད་གསུམ་བླ་མ་ལ་
ཕུལ་ནས། རྐང་མགྱོགས་ཡིད་བཞིན་བསམ་འཕེལ་ཞེས་བྱ་བ་གཟིགས་ནས།
དྲིས་ལན་ལ་སྔར་ཆོས་སློབ་པ་ལ་བསྐུར་བའི་ནོར་ལྷག །བླ་མའི་གསུང་དང་
འགལ་བསམ་ནས་མ་ཕུལ་བ་ལ། རྨི་ལམ་གྱི་སྣང་བ་ལ། ཆོས་བསྒྲུབ་གེགས་
253
སེལ་པཎ་ཆེན་ལ། །གུ་ལང་གསེར་གྱི་མཎྜལ་ཁོད། །ཅེས་སྤྱན་རས་གཟིགས་

〕 21
བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
ཀྱིས་བྱིན་གྱིས་བརླབས་མཁའ་འགྲོ་མ་གསེར་གྱི་གོ་ཆའི་ལུང་ཐོབ་ནས། སྲང་
གཅིག་མཁའ་འགྲོ་མས་བྱིན་པ་ཡིན་བྱས་ནས་ཕུལ་ལོ། །དེ་ནས་གྲོང་ཁྱེར་ཏ་
མ་ལ་པཎྜི་རུ་གཤེགས་ཏེ། ཤྲདྡྷ་ཀ་ར་ཝརྨ་དང་མཇལ་ནས། ཕྱག་ན་རྡོ་རྗེ་
སྒྲུབ་པའི་ལུང་བསྟན་ནས། གནམ་ལྕགས་འབར་བའི་རི་ལ་རྒྱ་རིམ་གསུམ་
བཏབ་ནས་ཡོད་པ། ང་སྟོན་པའི་རྡོ་རྗེ་འཁྱིད་གང་པ་དང་། མ་ཧྭ་ཤང་ཀའི་
ཕྲེང་བ་བརྒྱ་རྩ་གཅིག་གནང་། སྔགས་ཀྱི་བདག་པོ་གྱིས་གསུང་ངོ་། །གསོལ་
བ་བཏབ་ན་དགོས་འདོད་འབྱུང་གསུང་ངོ་། །ཡང་སྤྲུལ་པའི་ཡིད་ཀྱིས་ཆོས་
གསུང་པར་གསོལ་བ་བཏབ་པས་གནང་ནས། ལོ་གཉིས་སུ་རྣལ་འབྱོར་ཡོ་
254
གའི་རྒྱུད་སྒྲུབ་ཐབས་མན་ངག་དུ་མ་གསན་ནོ། །གསེར་ལྷག་མ་རྣམས་མ་ལུས་
པར་ཕུལ་ལོ། །དེ་ནས་ཡུལ་དུ་བསྐྱོད་པར་འདོད་པས། ཐུགས་ལམ་ན།
བོད་ཀྱི་མི་གཅིག་གིས་རྒྱ་མཚོའི་གླིང་ནས། ནོར་བུ་རིན་པོ་ཆེ་མང་དུ་ཁུགས་
།དེ་
ཏེ༑ ཡིད་བཞིན་གྱི་ནོར་བུ་རིན་པོ་ཆེ་གཅིག་ལུས་སུ་འཇུག་པར་འདུག
རྗེ་བཙུན་ཆེན་པོ་ནཱ་རོ་པའི་ཕྱག་ན་མངའ་བ་ཡིན། ཞེས་ཐུགས་ལམ་དུ་བྱུང་
ནས། རྣལ་སད་པ་དང་། བླ་མ་ཤྲདྡྷ་ཀ་ར་ལ་ལོ་རྒྱུས་དེ་ཞུས་པ་དང་། བླ་
མའི་ཞལ་ནས་དེ་ལྟར་ཡིན་ན། རྗེ་བཙུན་ཆེན་པོའི་དྲུང་དུ་འགྲོ་དགོས་སོ། ཁོང་
གིས་ཚེ་གཅིག་ལུས་གཅིག་ལ་སངས་རྒྱ་བ་ཕྱག་རྒྱ་ཆེན་པོ་མཆོག་གི་དངོས་གྲུབ་
གདམས་ངག་མང་དུ་མཁྱེན་པ་ཡིན་གསུངས་ནས། བླ་མ་ཐུགས་རྗེ་དང་ལྡན་
པས་ཞོ་གསུམ་གནང་ནས། བཀའ་བཞིན་ཐུགས་ལམ་བཟང་ནས། བྱང་
ཕྱོགས་པུ་ལ་ཧཱ་རིའི་དཔལ་མེ་ཏོག་བརྒྱན་པའི་གྲོང་ཁྱེར་ནས་ཕར་བསྐྱོད་དོ། །
མྱུར་དུ་རྗེ་བཙུན་ཆེན་པོ་དང་མཇལ་ནས་མཎྜལ་ཕུལ་ནས། བྱིན་བརླབས་དང་

ལོ་ཆེན་རིན་ཆེན་བཟང་པོའི་བཀའ་འབུམ་བཞུགས།
གདམས་ངག་ཞུ་བར་གསོལ་བ་བཏབ་པས། བཀའ་གནང་སྟེ། ལྷན་ཅིག་
སྐྱེས་པ་ཟབ་མོ་སྤྲོས་པ་དང་བྲལ་བ། དེ་ཁོ་ན་ཉིད་ཀྱི་གདམས་ངག་ཁྱད་པར་
ཅན་གྱི་གདམས་ངག་དང་བྱིན་བརླབས་དང་ངོ་སྤྲོད་མང་པོ་གསན་ནོ། །དེ་ནས་
གདམས་པ་རྣམས་ཚར་བ་དང་། བླ་མ་ལ་ཕྱི་ཕྱག་ཕུལ་ནས་སླར་བསྐྱོད་པའི་
ཤུལ་ཀ་རུ། པཎྜི་ཏ་ཀ་མ་ལ་གུཔྟ་དང་ཞལ་མཇལ་ནས། གདམས་ངག་མང་
དུ་གསན་ནོ། །མཁའ་འགྲོ་མ་དབང་དུ་འདུ་བའི་ཁྲི་སྙན་ས་ལེའི་ར་ཅོ་གཅིག་
གནང་ངོ་། །དུས་བཞིར་བུས་བསོད་ནམས་ཀྱི་དཔལ་ཐོབ་འོང་གསུངས།
སྔར་ཡུལ་དུ་གཟིགས་པའི་རྒྱ་དཔེའི་བེ་བུམ་ནང་ནས། མཁའ་འགྲོ་མ་གསེར་
གྱི་འོད་ཟེར་ཅན་ཞེས་བྱ་བའི་སྒྲུབ་ཐབས་ཟབ་མོ་གཅིག་ཡོད་པ། པཎྜི་ཏ་དེས་
མཁྱེན་ནས་བསླབས་སོ། །མཁའ་འགྲོ་མ་དེ་ནི། སྔར་ལུང་བསྟན་བྱེད་པ་དེ་
ང་ཡིན་པས། དེ་མན་ཆད་མ་དང་སྲིང་མོའི་ཚུལ་དུ་ལས་བྱེད་དོ། །དེ་ནས་ཁ་
ཆེའི་ཡུལ་དུ་ལོ་དུ་ལོན་དགོངས་ནས་བརྩིས་པས། ལོ་བདུན་སོང་། ད་ཕ་མ་
གཉིས་དང་མཇལ་དུ་འགྲོ་དགོས་དགོངས་པ་དང་། ལྷ་བླ་མའི་སྐུ་དྲིན་ཡོད་
པས་མཇལ། འོན་ཀྱང་མཁའ་སྤྱོད་དུ་མཇལ་བར་བྱ་གསུངས་པ་དེ་ཡང་ཐུགས་
ལ་དྲན་ནས། གྲོ་ཁ་སེར་པོ་ལ་བཞེངས་པའི་རྒྱ་དཔེ་དུམ་པ་བསྣམས་ནས།
རྐང་མགྱོགས་ཀྱི་གདམས་ངག་དང་སླར་གཤེགས་པས། སྐྱོ་བང་དུ་ཞག་དྲུག་
གི་ངོ་ལ་སླེབས་པས། ཡབ་ལོ་གཅིག་གི་སྔོན་ལ་གྲོངས་ནས་མ་ཕྲད་དོ། །
ཐུགས་ལ་འགྱོད་པ་དྲག་པོ་སྐྱེས་ནས། དཔལ་ངན་སོང་སྦྱོང་བའི་དཀྱིལ་
འཁོར་ཁོང་རང་གིས་བདུན་ཙམ་མཛད་དོ། །ཡུམ་སྙུང་གཞི་མེད་པར་བཞུགས་
255
ནས། སྐུ་ཚེ་བསྲིང་བའི་ཆེད་དུ་བཅོམ་ལྡན་འདས་ཚེ་དཔག་ཏུ་མེད་པའི་དཀྱིལ་

༢ བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
256
འཁོར་གསུམ་ཙམ་མཛད་དོ། །དེ་མན་ཆོད་ཀྱང་ལོ་བཅོ་བརྒྱད་དུ་སྐུ་ཚེ་བསྲིངས་
སོ༑ ༑དེ་ནས་ལོ་ཙཱ་བའི་ཐུགས་དགོངས་ལ། བདག་གིས་མི་ལུས་རིན་པོ་ཆེ་
ཐོབ་ནས། བླ་མ་མཁས་པ་དང་མཇལ་ཏེ། དམ་པའི་ཆོས་ལ་སྤྱོད་པ་སུའི་དྲིན་
ན་ལྷ་དང་ཡབ་ཡུམ་གྱི་དྲིན་ཡིན་པས། ལྷ་དང་མཇལ་བར་དགོངས་པས། སྐུ་
གཤེགས་པའི་གདུང་དང་མཇལ། མཆི་མ་བཏོན། རྗེས་ཀྱི་བྱ་བ་རྣམས་ཞེན་
པ་རྫོགས་པར་མཛད་དོ། །དེ་ནས་བླ་མ་ལྷ་དང་ཡབ་ཀྱི་དོན་དུ། གསེར་སྲང་
ཉི་ཤུ་ཙམ་དང་། ཡང་གསེར་སྲང་ཉི་ཤུའི་རྫས་བསྣམས་ནས། ཁ་ཆེ་རུ་གཤེགས་
ཏེ༑ ར་གན་གྱི་རྫོངས་མཛད་པས་དེ་མ་ཐག་ཏུ་གཟིགས་ཏེ། ལྷ་བཟོ་བ་མཁས་
པ་བྷི་དྷ་ཀ་བྱ་བ་ལས། ཡབ་ཀྱི་སྐུ་ཚད་དང་མཉམ་པ་ཐུགས་རྗེ་ཆེན་པོ་གཅིག་
བཞེངས་སུ་གསོལ་ནས། བླ་མ་ཤྲདྡྷ་ཀ་ར་བས་རབ་ཏུ་གནས་པ་མཛད་དེ།
ཡུལ་ནས་བསྣམས་པའི་གསེར་སྲང་ཉི་ཤུ་ནས། གསེར་སྲང་ལྔས་བླ་མ་ལ་
མཉེས་པ་མཛད་དོ། །གསེར་སྲང་ལྔ་ལ་རབ་གནས་ཀྱི་ཞལ་བསྲོ་མཛད་དོ། །
གསེར་སྲང་ལྔ་ལ་ལྷ་བཟོ་བའི་ཆ་རྐྱེན་མཛད་དོ། །གསེར་སྲང་གཅིག་བླ་མ་ལ་
བཅོལ་ཏེ། རྟེན་ཁ་ཆེའི་ཡུལ་དུ་ཤིང་རྟ་འཁོར་ལོ་ལ་འདྲེན་པར་རྩོམ་པས། ཤ་
ཟ་ལྕེ་སྤྱང་མགོ་ཅན་གྱིས། ཁྱོད་བླ་མ་ལྷའི་རྟེན་ཀྱང་མི་བཞེངས་པ། མ་
གཡེངས་པར་གདམས་པ་རྣམས་མི་ལེན་ན། ད་སྟེ་ཞག་བདུན་ན་བར་ཆོད་
བྱེད་ཟེར་རོ། ཁོང་གི་ཐུགས་ལ། ཟོང་སྲང་ཉི་ཤུའི་རྩིས་ལས་མི་འདུག
ཕྱིས་ལན་ལ། བོད་ན་ལུགས་སུ་ལྡུགས་པ་ལ་ཆེ་བ་གཅིག་བཞེངས་བསམ་པ་
ལ༑ མཁའ་འགྲོའི་ཆད་པ་ཡོང་བར་ཤེས་ནས། གསོལ་བ་བཏབ་ནས། སུ་
མ་ཏྲི་ཙནྡྲ་ལ། སྔགས་རྒྱུད་རྣམས་གསུམ་མཉན་ནས། གར་ཡང་སེམས་མ་

ལོ་ཆེན་རིན་ཆེན་བཟང་པོའི་བཀའ་འབུམ་བཞུགས།
གཡེངས་པར། བྱང་སེམས་བསྐྱེད་ནས། རྟེན་འཁོར་ལོ་ལ་སྤྱན་དྲངས་སོ། །
སྔར་ཡུལ་ནས་ཆས་མན་ཆོད། ཟླ་བ་བཅུ་གསུམ་ལ། སླར་རྟེན་དང་བཅས་
ཡུལ་དུ་བྱོན་ནོ། །རྟེན་དེ་ལ་མཐོང་བས་ཡིད་གཡོ། མཆོད་པ་ཆེན་པོ་བྱས་ན་
བར་ཆོད་སེལ། བསམས་པའི་དོན་འགྲུབ་བོ། །ཞེས་ཇོ་བོས་གསུང་ངོ་། ཁྱད་
པར་དུ་ཡང་དུས་ཀྱི་འཁོར་ལོ་ལ་མཁས། དེ་ནས་བླ་ཆེན་པོས་ལྷ་བླ་མ་ཡེ་ཤེས་
འོད་ཀྱི་ཞབས་ཏོག་ལ། གསེར་སྲང་ལྔ་བཅུ་ཁྱེར་ནས། སླར་ཁ་ཆེར་ཡང་བྱོན་
ནོ༑ ༑ཡང་ཁ་ཆེའི་ཡུལ་ན་གྲགས་པའི་སྔགས་རྒྱུད་སྡེ། འདོད་དོན་སྡེབ་སྦྱོར་
རྣམས་བྲིས་པས་ལོ་བདུན་འགོར། དེའི་བར་ལ། བླ་མ་ཤྲདྡྷ་ཀ་རས་དབུ་
མཛད་པའི་པཎྜི་ཏ་ལྔ་བཅུ་རྩ་བདུན་ལ། ཁ་ཆེར་འགྱུར་བའི་ཆོས་མ་ལུས་པར་
ལུང་ཐོབ། ཡི་དམ་སྤྱན་རས་གཟིགས་ཀྱིས་ཐུགས་རྗེས་བཟུང་ནས། གཞན་
གྱི་ཀློག་འདོན་པ་བས་ཁོང་གི་ཐུགས་ལ་འཛིན་པ་མྱུར་བར་བྱུང་། གྲོ་ག་དང་ཏ་
ལ་ལ་བྲིས་པའི་དཔེ་པོད་ལྔ་བརྒྱ་བདུན་ཅུ་དོན་གཉིས་གྲུབ། ལྷག་མ་གསེར་
སྲང་གསུམ་ལུས་འདུག་པ་ལ། རིག་གསུམ་མགོན་པོ་བཞེངས་ནས། བྲག་
སེང་གེ་རལ་བ་ཅན་ལ་བདུད་རྩིའི་བསྒྲུབ་པ་མཛད། ཕྱག་རྒྱ་ཆེན་པོའི་གྲུབ་པ་
ཐོབ་ནས། སླར་ཐོ་ལིང་དུ་བྱོན། རྟེན་རིག་གསུམ་གདན་འདྲོངས། རྒྱ་དཔེ་
སྐྱོ་བང་གི་བྲག་ལ་བཞུགས་སུ་གསོལ། དེ་ནས་ལྷ་ཆེན་པོ་ལྷ་ལྡེ་བཙན་གྱི་
བཀས། པཎྜི་ཏ་པྲཛྙཱ་ཀ་ར་ཤྲི་མི་ཏྲ་དང་། པཎྜི་ཏ་སུ་བྷ་ཥི་ཏ་ལ་སོགས་པ་མཁས་
པ་མང་པོ་སྤྱན་དྲངས་ནས། ཕ་རོལ་ཏུ་ཕྱིན་པ་ལ་སོགས་པ་དམ་ཆོས་མང་དུ་
བསྒྱུར་རོ། །མདོར་ན། པཎྜི་ཏ་བདུན་ཅུ་དོན་ལྔ་ལ། དམ་ཆོས་མང་དུ་ཞུས་
257
གསུང་།

༥) བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
258
®
ལྔ་པ་དེ་ནས། ལྷ་ལྡེའི་དབུའི་མཆོད་གནས་དང་རྡོ་རྗེ་སློབ་དཔོན་མཛད་
དེ༑ དགོན་གནས་པུ་རངས་སུ་ཞེར་པ་ཕུལ་ནས། ཞེར་གྱི་གནས་གཞི་དང་།
གཙུག་ལག་ཁང་བཞེངས་སུ་གསོལ་ལོ། །དེ་ནས་ཁ་ཆེའི་གཙུག་ལག་ཁང་
དང་། རོང་གི་གཙུག་ལག་ཁང་ལ་སོགས་པ་གནས་གཞི་དང་། གཙུག་ལག་
ཁང་དང་། མཆོད་རྟེན་ཡང་མང་དུ་བཞེངས་ཏེ། ཉི་མ་རེ་རེ་ཞིང་ཆོས་སྤྱོད་
བཅུ་རྒྱུན་མི་ཆད་པའི་ཐུགས་དམ་མཛད་དོ། །དེ་ནས་ལོ་ཙཱ་བས་བྱང་ཆུབ་
སེམས་དཔའ་དགུང་ལོ་བརྒྱད་ཅུ་གྱ་བདུན་དགོངས་བཞེས་ཙ་ན། ཇོ་བོ་ཆེན་
པོ་རྗེ་ལྷ་ཅིག་ཕོ་བྲང་བཙུན་པས་སྤྱན་དྲངས་པ་དང་། པུ་རངས་སུ་ཞལ་མཇལ་
ནས། ཁྱེད་མ་ཧཱ་པཎྜི་ཏ་ཆོས་མང་པོ་ཤེས་ཤིང་། ལོ་ཙཱ་མཁས་པར་གྲགས་
པས། ངའི་ལོ་པཎ་བྱ་དགོས་གསུངས་པས། ལོ་ཙཱ་བས་ཞུས་པ། བདག་ན་
སོ་རྒས་པས་ལོ་ཙཱ་མི་ཕེར། སྒྲ་མི་དག་པས། ཆོས་ཀྱི་སེལ་དུ་འགྲོ་ཞུས་ནས།
ཆོས་བསྒྱུར་དུ་མ་བཞེད་པ་ལ། ཇོ་བོ་ཆེན་པོའི་ཞལ་ནས། ང་ལ་སྙིང་ཡོད་དེ།
ལྕེ་མེད་གསུང་ནས། ཐུགས་མུག་པར་བྱུང་ངོ་། །དེ་རྟིང་ནག་ཚོ་ལོ་ཙཱ་བས་
ལོ་ཙཱ་བྱས་སོ། །དེ་ནས་དགོངས་སྒྲུབ་ཁྱད་པར་ཅན་གང་དུ་མཛད་ན། ཞེར་
གྱི་གཙུག་ལག་ཁང་དུ་ལོ་གཅིག་ཁྱུད་སྐོར་དམ་བཅའ་མཛད་དེ། སྒོའི་ཕྱི་རིམ་
ལ་དུང་གི་ཡི་གེ་གཅིག་བྲིས་ནས། བདག་ལ་སང་ཕོད་དེང་སང་གི་བར་དུ་ཉོན་
མོངས་པའི་ཡིད་སྐད་ཅིག་མ་གཅིག་སྐྱེས་ན། མཁའ་འགྲོ་མས་ཆད་པ་ཆོད་
ཅིག་ཞེས་བྲིས་སོ། །དེའི་ནང་གི་རིམ་པ་ལ་དངུལ་གྱི་ཡི་གེ་གཅིག་ལ། བདག་
ལ་སང་ཕོད་དེང་སང་གི་བར་དུ། བྱང་ཆུབ་ཀྱི་སེམས་སྐད་ཅིག་མ་དང་བྲལ་
ན༑ མཁའ་འགྲོ་མས་ཆད་པ་ཆོད་ཅིག །ཅེས་བྲིས་སོ། །ལྷ་ཁང་གི་ནང་ངོས་

ལོ་ཆེན་རིན་ཆེན་བཟང་པོའི་བཀའ་འབུམ་བཞུགས།
སུ་གསེར་གྱི་ཡི་གེ་ལ། བདག་ལ་སང་ཕོད་དེང་སང་གི་བར་ལ། ལུང་མ་
བསྟན་གྱི་སེམས་སྐད་ཅིག་མ་གཅིག་རྒྱུད་ལ་སྐྱེས་ན། མཁའ་འགྲོ་མས་ཆད་
པ་ཆོད་ཅིག་ཅེས། རྒྱ་རིམ་པ་གསུམ་ལ་དམ་བཅའ་བྲིས་ནས། ཐུགས་དམ་
མཛད་པས། དམ་བཅའ་ཚད་དུ་ཕྱིན་ནས། ཆོས་སྐུ་སྤྲོས་བྲལ་རྡོ་རྗེ་ལྟ་བུའི་
ཏིང་ངེ་འཛིན་བརྙེས་སོ། །
དེ་ལ་སོགས་པ་གནས་ཁྱད་པར་ཅན་རྣམས་སུ་སྒྲུབ་པ་མང་དག་ཏུ་མཛད་
དེ༑ ཐ་མ་མཁའ་སྤྱོད་ཀྱི་གནས་སུ་གང་ནས་གཤེགས་ན། ལ་ལ་འོལ་ལིའི་
ཆུ་མིག་ལྷ་རྫི་གྲུབ་སྡེའི་ཁ་ནས་ཕུང་པོ་ལྷག་མེད་དུ་བསྐྱོད་ཟེར་ཏེ། དེ་རུ་ལོ་
གཅིག་སྒྲུབ་པ་མཛད་པ་ལས། ས་དེ་ནས་གཤེགས་པ་མ་ཡིན་ནོ། ཁ་ཚེ་རི་
ཝིང་གོ་རུ་ལུག་གི་ལོ་དགུ་བཅུ་གོ་བརྒྱད་ལོན་ཙ་ན། དགུན་ཟླ་ཐ་ཆུང་གི་དགུང་
ཚེས་བཅུ་བདུན་སྐར་མ་རྟ་པ་ལ་གཞན་དོན་ལ་སྤྱོད་དོ། །དེ་ནས་ཀ་བཞི་གདུང་
བརྒྱད་ལ་སོགས་པའི་བུ་སློབ་རྣམས་ཀྱིས་གདུང་སྦྱངས་པས། སྐུ་གདུང་གི་
དངོས་པོ་ཡུངས་ཀར་གྱི་ཤུན་པ་ཙམ་ཡང་མ་བྱུང་སྟེ། འཇིག་རྟེན་གྱི་མཐུན་
འཇུག་ཏུ། རིང་བསྲེལ་ཤིང་རྟོག་འོལ་མ་སེ་ལྟ་བུ་ཤིན་ཏུ་དམར་བ་གསུམ་
ཞིག་བྱུང་སྟེ། ནམ་མཁའ་ནས་རོལ་མོའི་སྒྲ་སྣ་ཚོགས་འབྲུག་ལྟར་གྲགས་ཏེ།
མཁའ་སྤྱོད་དུ་གཤེགས་ཏེ། དེ་ནས་ཟླ་བ་གཅིག་ཙམ་དུ། ཡུལ་གྱི་ལྷ་འདྲེ་
ཆོས་ལ་དགའ་བ་དམ་ལ་བཏགས་པ། འཇིག་རྟེན་གྱི་ལྷ་འདྲེ་རྣམས་མཚན་
མོ་རེས་ཀྱིས་གདུང་མཆོད་ཀྱི་ས་རུ་ངུ་ཆོམ་གྱི་འདེབས་པ་མང་དུ་བྱུང་ངོ༌། །དེ་
ནས་ཞག་གཅིག་སྐར་མ་རྟ་པ་དང་ཉའི་དགུང་ཚེས་བཅོ་ལྔ་ལ། གདུང་སྤུར་ས་
259
རུ་འཇའ་ཚོན་དང་མེ་ཏོག་གི་ཆར་མང་དུ་བབས་ནས། དེ་མན་ཆད་ལྷ་འདྲེ་མྱ་

༢) བརྩེ་ཆེན་འོད་སྣང་ལས། གྲགས་ཆེན་ལོ་ཙཱ་བའི་གསུང་རབ།
260
ངན་བྱེད་པའི་སྒྲ་ཡང་ཆད་དོ། །རྒྱུ་མཚན་དེ། ཇོ་བོ་ཆེན་པོ་རྗེ་ལྷ་གཅིག་ལ་
ཞུས་པས། ལོ་ཙཱ་བ་བྱང་ཆུབ་སེམས་དཔས་ལྷ་འདྲེ་རྣམས་ལ་སྙིང་རྗེ་བར་
དགོངས་ནས། ལྷ་སྲིན་རྣམས་ལ་ནམ་མཁའི་དབྱིངས་ན་མི་རྟག་པའི་ཆོས་
གསུང་དུ་བྱོན་ནས། འདྲེ་སྲིན་རྣམས་ཆོས་ལ་བཀོད་དེ། དེ་མན་ཆད་མྱང་
ངན་སངས་པ་ཡིན་གསུང་། དུས་དེང་སང་ཁོང་ནི་ནུབ་ཕྱོགས་བདེ་བ་ཅན་དུ་
མཁའ་འགྲོ་མ་གསེར་གྱི་གོ་ཆས་སྤྱན་དྲངས་ནས། བཅོམ་ལྡན་འདས་འོད་
དཔག་མེད་ཀྱི་སྤྱན་ལམ་ན་བཞུགས་ཏེ་མཆི། གསུང་གིན་ཐལ་མོ་སྦྱར་བ་
མཛད་དོ། །ཡང་ཁྱིམ་བདག་སྦས་པས་ཞུས་པ་ན། ཞང་ཞུང་གི་སའི་ཆ། ཁ་
ཆེ་རུ་དགེ་སློང་བྱའི་གདོང་པ་ཅན། དམ་བཅའ་རྣམ་པ་བཞི་རྒྱུད་ཐོག་ཏུ་ལོངས་
པ་སྐྱེ་བར་འགྱུར། དེའི་རྗེས་སུ་ཞུགས་པས། ཐར་པའི་ལམ་ཐོབ་པར་འགྱུར།
ཞེས་ལུང་བསྟན་ནོ། །ལོ་ཙཱ་བ་སྐྱེས་མཆོག་རིན་ཆེན་བཟང་པོའི་སྐྱེ་རྒྱུད་དཀའ་
སྤྱད་སྒྲོན་མ། ཁྲི་ཐང་ཛྙཱ་ན་ཤྲཱིས་ཡི་གེ་རིས་སུ་བྲིས་པ་རྫོགས་སོ། ཁོང་རང་
གི་ཡུལ་ཁ་ཆེ་རུ་སྐྱེས་མཆོག་གི་གདུང་ཉེ་ཤོས། དབོན་པོ་བསོད་ནམས་དཔལ་
བཟང་པོ་ལ་ལེགས་པར་ཞུས་ནས། ཟམ་ཁ་བ་བདག་གིས་བྲིས་པ་ལགས་
སོ།། །།

ལོ་ཆེན་རིན་ཆེན་བཟང་པོའི་བཀའ་འབུམ་བཞུགས།